Аюрведа е древна индийска система за лечение, която набира все по-голяма популярност в модерния свят. Тази система датира от векове. Името и означава „знание за живот“. Аюрведа е фокусирана върху постигането на физическо и психическо здраве, като за целта се използват различни древни практики. Лечението по системата на Аюрведа се осъществява посредством различни хранителни режими, масажи и други техники. За целта се използват определени билки, етерични масла и екстракти, които въздействат върху здравето и настроението на човек. Това е холистичен медицински подход, датиращ от ведическата цивилизация и все още в сила днес. В Индия от ноември 2014 г. той се популяризира от Министерството на йога, основано от министър-председателя Нарендра Моди.Световната здравна организация го признава от 1982 г. като традиционно лечение.